kardosdrur/scandi-wiki huggingface dataset:
Contra Costa County

Contra Costa County er et amt beliggende i den vest-centrale del af den amerikanske delstat Californien. Hovedbyen i amtet er Martinez. I år 2010 havde amtet 1.049.025 indbyggere.

Geografi 
Ifølge United States Census Bureau er Contra Costas totale areal er 2.077,6 km² hvoraf de 212,9 km² er vand.

Grænsende amter 
 Alameda County - syd
 Marin County - vest
 Solano County - nord
 Sacramento County - nordøst
 San Joaquin County - øst
 San Francisco County - sydvest

Eksterne henvisninger 

 Contra Costas officielle hjemmeside 

Counties i Californien
Etableret i 1850
Argentinas Skakforbund

Argentinas Skakforbund (spansk: Federación Argentina de Ajedrez, forkortet FADA) er det nationale skakforbund i Argentina, stiftet i 1948. Forbundet har hovedsæde i Buenos Aires og er medlem af det internationale skakforbund FIDE. Formand er Mario Petrucci.

Formand og næstformand vælges for en 3-årig periode.

Ekstern henvisning 
 Argentinas Skakforbund (FADA) 

Skakorganisationer
Skakforbund
Rebel Heart (sang)

"Rebel Heart" er en sang af den keltiske folkrockband The Corrs fra deres tredje studiealbum In Blue. "Rebel Heart" er et instrumentalnummer med inspiration fra keltisk musik, og den bliver spillet på violin, bodhran og tin whistle.

Den blev komponeret specielt af Sharon Corr og var egentligt særligt bestilt af BBC Ireland serie Rebel Heart i fire dele, som The Corrs efterfølgende besluttede at bruge på albummet. I januar 2001 blev sangen nomineret til "Grammy Award for Best Pop Instrumental Performance". Ifølge bandets officielle hjemmeside har Sharon udtalt:

"Jeg skrev den i Malibu på klaver mens vi indspillede Talk on Corners. Den lå i lang tid og så ledte BBC efter musik til deres store efterårsdrama om 1916 Påskeopstanden 1916 i Irland. Den har en meget irsk melodi og vi tilføjede tinwhistlen og så videre og forsynede den med en regning."

Referencer 

The Corrs-sange
Sange fra 2000
Speedway (flertydig)

Speedway er betegnelse for flere ting:

 Speedway – en banesport for motorcykler.
 Speedway (sang) – en amerikansk sang, der blev anvendt som titelmelodi i filmen Speedway.
 Speedway (film) – en amerikansk film fra 1968 m. bl.a. Elvis Presley.
 Speedway (album) – Soundtrack med Elvis Presley fra filmen Speedway.
 Speedway Grand Prix – der er Verdensmesterskabet i speedway.
Den brændende tornebusk

Den brændende tornebusk er en genstand, der er beskrevet i Anden Mosebog  i Det Gamle Testamente. Ifølge fortællingen brændte busken, der voksede på Horeb-bjerget, men blev ikke fortæret af flammerne. Ifølge fortællingen var det begivenheden, hvor Moses blev udpeget af Gud til at lede israeliterne ud af Egypten til Kanaan.

Noter

Eksterne henvisninger 

Begivenheder i Det Gamle Testamente
Kristne symboler
Bibelske udtryk
Korpslæge

Korpslæge er en stillingsbetegnelse med flere betydninger:

Korpslæge (militær) - en stilling i et militært lægekorps
Korpslæge (ambulancetjeneste) - en ansvarlig læge i en ambulancetjeneste
Jägermeister

Jägermeister er en alkoholisk drik med en alkoholprocent på 35, der hører under typen bitter og bliver produceret af den tyske producent, Mast-Jägermeister SE. Importeres i Danmark af Hans Just A/S

Eksterne henvisninger 

 Jägermeisters officielle hjemmeside

Bittere
Bøjden Nor

Bøjden Nor er en kystlagune i Faaborg-Midtfyn Kommune i det sydvestlige Fyn. Den er cirka 800 m lang og 500 m bred. Bøjden Nor ligger ud til Lillebælt og gennemskæres af en dæmning til Bøjden Færgehavn. Noret har forbindelse til havet gennem en smal rende. Det lavvandede område besøges af et stort antal trækkende og overvintrende fugle.

Beskyttet område 
Noret er del af et naturreservat, der ejes af Karen Krieger Fonden og administreres af Fugleværnsfonden. Der er blandt andet genskabt næringsfattige overdrev vest for noret og anlagt to fugleøer, for at skabe rævesikre ynglepladser for fugle. Der findes to fugleskjul, hvorfra der er udsigt til noret.

Natura 2000-område 
Bøjden Nor er udpeget som såkaldt habitatområde i Natura 2000-planen, fordi det indeholder naturtyper, især af typen kystlaguner og strandsøer, der kræver særlig opmærksomhed i forhold til at kunne bevare en mangfoldig dansk natur.

Fugleliv 
Noret gæstes af et stort antal trækkende og overvintrende fugle, blandt andet bjergænder og hjejler. I alt er mere end 200 fuglearter registreret i området. Desuden er 60 arter registreret som ynglende mere eller mindre regelmæssigt i perioden 1970-2003.

Se også 
 Natura 2000-område nr. 123 Bøjden Nor
 Bøjden

Noter

Kilder/Eksterne henvisninger 
 Bøjden Nor Beskrivelse hos Dansk Ornitologisk Forening
 Fuglereservat Bøjden Nor, Horneland, Vestfyn Beskrivelse hos Fugleværnsfonden
 fugleognatur.dk Artsliste for dyr og planter ved Bøjden Nor.
 Kjeld Hansen (2012): Brutal bilvej over Bøjden Nor delte strandsøen . Hentet 25. marts 2014.

Faaborg-Midtfyn Kommunes geografi
Bugter i Danmark
Nor
Kystlaguner og strandsøer
Perlebusk

Perlebusk ( Exochorda) er en monotypisk slægt med en enkelt art. Kendetegn og hjemsted er altså sammenfaldende med det, som beskrives under arten.

 Almindelig Perlebusk (Exochorda racemosa)

Rosen-familien
Almindelig perlebusk

Almindelig perlebusk (Exochorda racemosa) er en mellemstor, løvfældende busk med en opret vækst og iøjnefaldende klaser af hvide, perleformede knopper og senere hvide blomster. Busken er fuldt hårdfør og bruges som prydbusk i haverne.

Kendetegn 
Almindelig perlebusk er en mellemstor, løvfældende busk med en opret vækst. Barken er først glat og lysegrøn, men den bliver snart efter lysebrun. Gamle grene får en grå og ujævn bark med tynde, langsgående furer. Knopperne er spredt stillede, kegleformede og lysebrune. Bladene er ovale og helrandede med grågrøn overside og lidt lysere grågrøn underside. Blomstringen foregår i maj-juni, hvor man først ser den lange, overhængende klase af ballon- eller perleformede knopper og senere de fuldt udsprungne blomster. De enkelte blomster er 5-tallige og regelmæssige med snehvide kronblade. Frugterne er tørre bælge med hver 1-2 frø.

Rodsystemet består af grove hovedrødder, der når langt ud og dybt ned, og siderødder, der ligger højt i jorden.

Busken når – i Europa – 2-4 m højde og en krone diameter på 1,5-3 m. På sit hjemsted opnår arten dog større dimensioner.

Hjemsted 
Almindelig perlebusk er udbredt fra Russisk Fjernøsten over Korea og det nordlige Kina til Japan. Her findes den som krat, underskov og skovbryn i blandede løv- og nåleskove, ofte på næringsrig og ret tør bund.

I løss-områderne nord og nordvest for Beijing findes den i åbne skove sammen med bl.a. hjertetræ, almindelig kejserbusk, bulet dværgmispel, bungefyr, ellebladet røn, håret glansmispel, kinesisk løn, kinesisk poppel, Larix russica, pagodetræ, sibirisk gran, skyrækker, småbladet buddleja, Syringa sweginzowii, vinget benved og østasiatisk birk

Galleri

Note 

Hvide blomster
Haveplanter
I.C. Møllerparken

I.C. Møllerparken (tidligere Vor Frelser Kirkegård) er en offentlig park i det centrale Esbjerg, tæt på gågaden Kongensgade og Torvet. Parken ligger i umiddelbar tilknytning til Vor Frelsers Kirke, på det område der fra 1884 frem til 1995 var fungerende kirkegård for Esbjerg by. Parkens hovedattraktion er en af Esbjergs få vandkunstinstallationer, Vandstenen, der er beliggende på langsiden ud mod Kirkegade, på akse med Norgesgade.

Historie 
Den oprindelige kirkegård blev taget i brug d. 22. juli 1884, 3 år før indvielsen af kirken, der stod færdig i 1887. Anlæggelsen af kirkegården skete dog først efter en hård kamp for Esbjergs borgere, der i de første mange år af byens levetid måtte helt til Jerne for at begrave deres afdøde og deltage i kirkelige handlinger. 
Savnet af en kirkegård havde været så stort, at ni familier i december 1884 valgte at flytte 14 afdøde fra kirkegården i Jerne til den nyanlagte bykirkegård.

I kirkegårdens fungerende tid, var der helt op til 1800 registrerede grave (1956/1957), og den sidste begravelse fandt sted i 1971. Man var dog allerede i april 1959 så småt begyndt omdannelsen fra kirkegård til park, ved at sløjfe hækafgrænsningen mellem de gamle grave der lå ud til Kirkegade. I forbindelse med overgangen fra fungerende kirkegård til egentligt rekreativt område i 1995, blev området renoveret således, at det fremstod mindre som kirkegård og mere som park. Dette indebar blandt andet at de resterende gravomkransninger blev fjernet, og at støbejernsrækværket omkring området blev taget ned.

Nyere tid 
I løbet af 2012/2013 blev området gennemgribende renoveret, og genåbnet som en offentlig park den 22. juni 2013. Omstruktureringen bevarede omkring 150 gravsten, der inkluderer mange fremtrædende personer fra Esbjergs tidlige historie. En af disse er erhvervsmanden Jens Christian Møller, som har lagt navn til parken. Han var stifter og direktør i A/S I C Møller, som opførte og drev havnens første frysehus, og var med til at etablere frysekapacitet i havne i både Danmark,. Norge og Sverige.

J.C. Møller indstiftede inden sin død Esbjerg Fonden, som ved fejring af fondens 50 års jubilæum i 2012 sponsorerede halvdelen af udgifterne til parkens renovering.

I folkemunde benævnes parken stadig ofte Den gamle kirkegård eller Kirkegården ved Nørregade, til trods for at parkens officielle navn er I.C. Møllerparken.

Noter

Eksterne henvisninger 
 Esbjerg Kommunes informationsside om parken
 Esbjerg Kommunes pressemeddelelse om genåbningen 
 Lokalavisen Esbjergs omtale af genåbningen 
 JydskeVestkystens omtale af genåbningen 
 Esbjerg Kommunes dokument der orienterer om omflytning af gravsten ifm. renoveringen 
 Billeder af Vor Frelser Kirkegårds gravsten

Bygninger, konstruktioner og anlæg i Esbjerg
Parker i Danmark
Parker i Region Syddanmark
Krimtatarisk

Krimtatarisk må ikke forveksles med tatarisk, der tilhører en anden gren af de tyrkiske sprog.

Krimtatarisk eller krimtatarsk er et tyrkisk sprog, og det oprindelige sprog for og tales af ca.  Krim-tatarer, ca. halvdelen på Krim og resten hvor de havnede på grund af den krimtatariske diaspora. De fleste udenfor Krim bor i Usbekistan, andre bor i Tyrkiet, Rumænien og Bulgarien.

Skriftsprog 

I 1876 blev der på grundlag af de krimtatariske dialektene skabt et fælles skriftsprog af İsmail Gaspıralı. I 1928 blev det arabiske alfabetet erstattet af et fælles tyrkisk latinsk alfabet. Dette blev i 1938 erstattet af et modificeret kyrillisk alfabet. Fra 1990-tallet er det latinske alfabet øget i popularitet, men det kyrilliske bruges fortsat. Det nuværende latinske alfabet baseres på det tyrkiske alfabet med tillæg af bokstavene Ñ og Q.

Krimtatarisk latinsk alfabet

Krimtatarisk kyrillisk alfabet

Kilder

Eksterne henvisninger 

 Omniglot: Crimean Tatar

Tyrkiske sprog
Sprog i Ukraine
Sprog i Usbekistan
Sprog i Tyrkiet
Sprog i Rumænien
Sprog i Bulgarien
Europæiske minoritetssprog
Sprog i Kirgisistan
Sprog i Rusland
Republikken Krim
Igraine

Igraine eller Ygerna var Kong Uther Pendragons hustru, og ifølge legenden sagnkongen Kong Arthur mor. Igraine døde ved Arthurs fødsel.

Referencer 

Arthur-legenden
Stadio della Roma

Stadio della Roma er et fremtidigt stadion beliggende i Rom i Italien. Det skal være hjemmebane for fodboldklubben AS Roma, og forventes at stå klart til begyndelsen af sæsonen 2020–21.

Referencer 

Roma
Rom
A.S. Roma
Ole Theill

Ole Theill (født 17. august 1956) er en dansk trommeslager, tabla-spiller og komponist.

Han har bl.a. spillet med Acoustic Guitars, Alpha Centauri, Anima, Entrance, Avantgarden Party, Blue Lotus, Koxbox, Savage Rose, Lars Møller Group, C.V. Jørgensen og Sort Sol. I 1989 dannede Ole Theill med Kenneth Knudsen og Mikkel Nordsø  projektet Bombay Hotel, der udgav et album under denne titel. 

Ole Theill har endvidere spillet sammen med Mikkel Nordsø Band, Pia Raug, Jan Akkermann, Lis Sørensen, Palle Mikkelborg (Entrance) og  Van Morrison .

Diskografi

Udgivelser under eget navn 
 Change Your Mind (2002) (Stunt Records, STUCD 00022) (med Aske Jacoby (guitar) og Jacob Christoffersen (keyboards))
 Ole Theill (2013) med Kenneth Knudsen,(keybords), Lars Møller,(saxofon), mf.
Transparent (2020)Clarice Assad, Kenneth Knudsen, Thomas Fonnesbæk, Strygekvartetten Halvcirkel.

Medvirket på indspilninger 

 Den Blå Mani CD-album, Kuffertklar (2002) (Dansant BM 12) som Ole Theill, medvirker på “Øer” på tablas, samt “Natten” på whiskers.

 Bombay Hotel, som Ole Theill / Kenneth Knudsen / Mikkel Nordsø (1989) (Stunt Records STULP 8903/STUCD 18903, også distriburet gennem Elap Music, 46705CD)
 Flowers som Ole Theill / Kenneth Knudsen / Mikkel Nordsø (1993) (Easy Records)
 I det muntre hjørne (C.V. Jørgensen-album) (1990)
 Glamourpuss (Sort Sol-album) (1993), medvirker på "Bangalore Flow"
 Frakilp fra det fjerne (C.V. Jørgensen-album) (2002), medvirker på "Neon Nok" og "Flimmer fra en fjerner"
 Anima (Kilgore),(Songs)
 Arabesque med Acoustic Guitars (Mikkel Nordsø og Klavs Nordsø) (2002) (Stunt Records 206)
 Live med Mikkel Nordsø Band featuring Raul Rekow (2007) (Stunt Records 616)
 Blue Lotus med Mikkel Nordsø Band og Tine Rehling (2010) (Stunt Records 10122)
 It could also happen to you med Jan Akkermann

Noter

Eksterne links 
 Kort biografi på discogs.com
 Profil på MySpace
 Interview  i Det Virtuelle Musikbibliotek

Trommeslagere fra Danmark
Tomgang (tv-serie)

Tomgang er en dansk komedieserie med bl.a. Mick Øgendahl, Sarah Grünewald, Sami Darr og Rune Klan, som bliver sendt på ZULU. Den hylder hverdagen og de små dramaer oplevet fra tre voksne drenges egen virkelighed.

Pilotafsnittet blev sendt i efteråret 2012, mens serien først havde premiere i efteråret 2013, hvor det første afsnit blev sendt 1. september. Optagelserne til anden sæson gik i gang i starten af 2014, og sæson 2 bliver sendt på ZULU i efteråret 2014. Sæson 3 havde start d. 12. oktober 2015 på ZULU.

Titelmelodien er komponeret af Mads Demant

Medvirkende

Primære medvirkende 
 Mick Øgendahl
 Rune Klan
 Sami Darr
 Tina Gylling Mortensen
 Sarah Grünewald
 Waage Sandø (person i sæson 3)

Andre medvirkende 
 Joshua Berman
 Ken Vedsegaard
 Thomas W. Gabrielsson
 David Garmark
 Waage Sandø (gæsteskuespiller i sæson 2 og bliver senere i serien en fast person)
 Uyen Nguyen
 Søren Malling
 Simon Talbot
 Gaia Maria Jørgensen
 Pi Svenstrup
 Julie Agnete Vang
 Ditte Arnth
 Vibeke Hastrup
 Lotte Munk

Eksterne henvisninger 
 Tomgang på Zulu
 

Krimiserier fra Danmark
Tv-programmer fra TV 2 Zulu
Danske tv-serier fra 2010'erne
The Corrs: Live at the Royal Albert Hall

The Corrs: Live at the Royal Albert Hall er en videoudgivelse af det keltiske folkrockband The Corrs. Den blev udgivet 28. august 1998 på VHS og på DVD d. 21. november 2000. Showet blev optaget live på Skt. Patricks dag.
Mens bandet var på deres Talk on Corners World Tour i i Storbritannien blev koncerten sendt live i hele landet på BBC. Mick Fleetwood spillede med The Corrs "Stage For Dreams", "Haste To The Wedding" og "Toss The Feathers".

Spor 
 Intro
 "When He's Not Around"
 "No Good For Me"
 "Love To Love You"
 "Forgiven, Not Forgotten"
 "Joy Of life"
 "Intimacy"
 "What Can I Do?"
 "The Right Time"
 "Queen Of Hollywood"
 "Dreams"
 "Haste To The Wedding (Parts 1 & 2)
 "Runaway"
 "Only When I Sleep
 "Hopelessly Addicted
 "I Never Loved You Anyway
 "So Young
 "Toss The Feathers

Referencer 

Live at the Royal Albert Hall
Livealbum fra 1998
Teknikens Värld

Teknikens Värld (dansk: "Teknikkens verden") er et i 1948 grundlagt biltidsskrift, som hører til de oplagsstærkeste svenske tidsskrifter i dette segment. Det udgives af Bonnier Tidskrifter, som er et datterselskab af Bonnier-koncernen, og udkommer hver anden uge.

Historie 
Tidsskriftet blev grundlagt i 1948 og beskæftigede sig med temaer såsom biler, motorsport, flyvemaskiner og raketter. Senere begyndte man udelukkende at koncentrere sig om biler og reportager fra motorsporten, især Formel 1 hvor Ronnie Peterson havde succes i 1970'erne. I 1996 publicerede TV billeder af den nye Saab 9000 (realiseret i 1997 som Saab 9-5), som var fotograferet i et lagerlokale i Stockholm-Arlanda Airport. Moderselskabet General Motors svarede igen med et erstatningssøgsmål; tidsskriftet blev dog frifundet under anklage for industrispionage.

I 1997 lavede den daværende stedfortrædende chefredaktør af Teknikens Värld, Robert Collin, en såkaldt elgtest af den nye Mercedes-Benz A-klasse i nærheden af Stockholm. Bilen væltede, hvilket fik Mercedes-Benz til at udstyre den med det dengang kun i luksusbiler benyttede ESP-system. Dette gjorde systemet kendt, hvorefter det fandt vej til flere og flere biler.

Teknikens Värld på tv 
I årene 1995 til 1997 lavede Teknikens Värld et tv-program med samme navn som tidsskriftet, som blev sendt på Kanal 5 og med Mikael Vilkas og Anette Svensson som værter. Dette program var forgænger for Motorjournalen. I efteråret 2008 lavede Teknikens Värld et nyt tv-program "Teknikens Värld - Allt Om Bilen", som handlede om biler og blev sendt på TV8. I foråret 2009 udkom anden sæson af tv-programmet med samme navn, og i efteråret 2009 tog en ny sæson plads på TV8 med den forskel, at sendetiden nu er en time mod før en halv time. Bladets egen redaktion er værter på dette program.

Teknikens Värld på internet 
Teknikens Värld er med sin officielle hjemmeside, som gik i luften i 2002, i løbet af 2008 og 2009 blevet større og en Sveriges største bilhjemmesider med over 100.000 unikke besøgere pr. uge. Teknikens Världs hjemmeside opdateres dagligt med bil- og motorsportsnyheder samt prøvekørsler og tests.

Oplagsstatistik 
Oplagstallet for Teknikens Värld er faldet i årenes løb, fra 59.100 eksemplarer i år 2002 til 40.200 i år 2011.

Andre udgivelser 
Ud over selve tidsskriftet Teknikens Värld er også udgaverne Alla Biler, Stora Begbilbokan, Klassiska Bilar och Alla Båtar blevet lavet. Alla Båtar udgives ikke længere og Stora Begbilbokan hed tidligere Stora Begbokan men skiftede navn i 2008, da Bilprovningen begyndte at deltage i udgivelsen, men samarbejdet ophørte igen allerede efter to udgaver. Denne udgivelse afløste den tidligere Bilar - starka sidor & svaga punkter som Bilprovningen udgav i samarbejde med Konsumentverket i årene 1992 til 2006, som igen efterfulgte Bilens svaga punkter udgivet af Bilprovningen mellem 1966 og 1991.

Noter

Eksterne henvisninger 
 Teknikens Värld (på svensk)

Etableret i 1948
Tidsskrifter fra Sverige om biler
Gillersklack

Gillersklack (eller Klacken) er et i dag nedlagt fritidsanlæg ca. 7 km nord for Kopparberg i Örebro län i Sverige. Dog findes der stadigvæk fire vandreveje samt et hytteområde.

Vinter

Udendørsaktiviteter 
Der findes i alt seks skibakker med forskellig sværhedsgrad. Da skianlægget er lukket permanent, er det meget tvivlsomt om skibakkerne er åbne. Til de unge er der også en pulkebakke på udendørsområdet.

Langrend 
Der er totalt 19 km langrendspister. Trekilometersstrækningen er belyst og er anlæggets korteste. Den længste pist er 11 km lang og ligger på en skovkørevej.

Sommer 
Om sommeren er der mulighed for at vandre, fiske, ro og meget mere. Svømmehallen er lukket permanent.

Referencer

Eksterne henvisninger 
 

Ljusnarsbergs kommun
Vintersportssteder i Sverige
Småbladet buddleja

 
Småbladet buddleja (Buddleja alternifolia) er en mellemstor, løvfældende busk med en overhængende vækst og lange klaser af lysviolette blomster. Planten bruges en del i haverne som prydbusk.

Kendetegn 
Småbladet buddleja er en mellemstor, løvfældende busk med en overhængende vækst og lange, spinkle hovedgrene. Barken er først lysegrøn og svagt furet med stjernehår. Senere bliver den lyst gråbrun og glat. Gamle grene får efterhånden en bark, som er gråbrun med tynde og afskallende furer. Knopperne er spredt stillede, knudeformede, lyst grågrønne og helt dækkede af grålige hår. Bladene er spredt stillede, lancetformede og dækket af stjernehår og har hel eller rundtakket rand. Oversiden er mørkegrøn, mens undersiden er hvidgrå. Blomstringen foregår i maj-juni, hvor man finder blomsterne samlet i små klynger på korte sideskud på den yderste del af grenene. De enkelte blomster er 4-tallige og (næsten) regelmæssige med lysviolette kronblade. Frugterne er tørre kapsler med vingede frø.

Rodsystemet består af højtliggende, tæt forgrenede hoved- og siderødder. Blomsterne dufter, men ikke så kraftigt som hos andre arter af slægten.

I sit hjemland når busken en højde på 4-5 m. I Danmark ses højder på 2-3 m og en kronediameter på 3-4 m.

Hjemsted 
Småbladet buddleja har sin naturlige udbredelse i det centrale, det vestlige og det nordvestlige Kina, hvor arten findes i krat langs udtørrede floder eller på flodbredder i 1.500 - 4.000 m højde. Her er voksestederne lysåbne med en næringsrig og veldrænet jordbund.

I løss-områderne nord og nordvest for Beijing findes den i åbne skove sammen med bl.a. Hjertetræ, almindelig kejserbusk, perlebusk, bulet dværgmispel, bungefyr, ellebladet røn, håret glansmispel, kinesisk løn, kinesisk poppel, Larix russica, pagodetræ, sibirisk gran, skyrækker, Syringa sweginzowii, vinget benved og østasiatisk birk

Galleri

Note 

Violette blomster
Haveplanter
Tørketålende planter
Buddleja
Stuk Ranch

Stuk Ranch er et pladestudie beliggende ved Sønderholm nær Nibe. Pladestudiet blev etableret i 1976 af den lokale musiker og iværksætter Palle Juul (kendt under kunstnernavnet Country Palle), som tidligere havde drevet et nærliggende pladestudie med navnet Quali Sound.

Historie

Studie til folkemusikken 
I 1976 så Palle Juul muligheder i en landejendom, der stod tom. Han etablerede kassettebåndsfabrik og flere lydstudier, ligesom en tidligere kostald blev omdannet til bar, kantine og værelser til musikerne.

Stuk Ranch var teknisk set fuldt på højde med et studie som Sweet Silence i København. Samtidig drev han pladeselskabet Stuk hvor optagelserne kunne udgives.

På kassettebåndsfabrikken inspillede bl.a. skuespilleren Jens Okking lydbøger, som reklamemanden Bo Jepsen var idémand til, mens egnens unge arbejdede med at folde indlægssedler og starte kopimaskinerne.

I det store studie indspillede navne som Kræn Bysted, Fisker Thomas, Sand På Gulvet, Ib Grønbech, De Gyldne Løver, Niels Hausgaard, Lasse & Mathilde, Poul Krebs og en lang række andre kunstnere fra den spirende folkemusikscene. Stig Møller har også indspillet i studiet, og Kim Larsen brugte Stuk Ranchs mobilstudie til sit Starfuckers-projekt. Gnags mixede en af deres plader der, og pladeselskabet Stuks største salgssucces, Slåbrock Band, indspillede også på ejendommen.

Økonomien begyndte at vakle 
Omkring 1979 blev der imidlertid uenighed om økonomien mellem Palle Juul og de tilknyttede kunstnere. Der var ingen kontrakter, men Palle Juul lavede aftaler med musikerne fra gang til gang - og denne gang kunne de ikke længere blive enige. Derfor forlod en række kunstnere Stuk og gik over til det nystartede Medley Records, som producerne Poul Bruun og Michael Ritto stod bag. Førstnævnte havde i en længere periode samarbejdet med Palle Juul, fordi Stuk og Stuk Ranch havde en samarbejdsaftale med CBS, der var Poul Bruuns tidligere arbejdsgiver. Poul Bruun producerede f.eks. Lasse & Mathildes første albummer på Stuk Ranch, da de havde kontrakt med CBS.

Palle Juul forsøgte sig med andre lokalt forankrede folkgrupper, såsom Tørfisk og Schwåmpi's Venner, men økonomien begyndte at vakle. Palle Juul døde i 1982, og hans enke, Tove Juul, forsøgte at køre studiet videre - men måtte opgive efter fire år.

I en årrække ejede Pinsekirken stedet. Senere lejede den nordjyske musiker Jens Varmløse sig ind i de gamle studielokaler og genstartede studiedriften fra 2010-2015 hvorefter han flyttede og etablerede sit eget studie.

Se også 
 Thomas la Cour: "Da folkemusikken indtog Nordjylland"

Pladestudier
Bygninger, konstruktioner og anlæg i Aalborg Kommune
Etableret i 1976
Ophørt i 1986